
a Ar 
G ericire, cum aleargă 

O După tine — câţi trăese! 
SA Și puțini ce-ajung să vadă 


6 


In plăceri te cată, numai. — 
Dar din cupa de plăceri, 
Omule, ori cât at soarbe: 
Azi eşti mai setos ca ieri. 


Chipul tău daumnezeese ! . . 


Nu "'n plăceri stă fericirea 
Vieţii tale pământeşti, 

Ci în binele cu care 

Tu pe alții fericeşti. 


Cine-i fericit ca mama 

Ce odoru' şi-l lăptează, 

Zile 'ntregi şi nopți de-arândul 
Stånd la căpătâiu-i trează? 


Muitumit eşti când ţi-e foame 
Și o pâine 'n mână ai, — 
Dar mai mulțumit, din pâine 
Când și unui frate dai. 


Sau... dac'ai scăpat din flacări 
Pe mai mulţi cu mâna ta, 
Fericit ca "n aiua-aceea, 
Spune-mi, ai mai fost cândvă? .. 


www .dacoromanica.ro 


1270 ALBINA 


In iubire-i fericirea : 

„Să iubesti, ca si pe tine, 
Pe al tău aproape!“ Vorba 
N-o uită în veci. creștine. 


Fericirea-i munca. lupta à 
Pentru cei ce dragi ne sânt: 
Pentru cuibul, pentru satul, 
Pentru neamul ce ni-e sfânt. 


Cel ce toată viața numai 
Pentru gura sa trăește, 
Moare tot flămând şi nimeni, 
Când se duce, nu-l jeleşte. 


Pe când omul care-avut-a, 
Milă şi de alții 'n lume, 
Pleacă vesel, — și cu cinste 
Pomenit e scumpu-i nume. 


El se duce, dar pe urma-i 
De apostol iubitor 
Infloreşte-un sat, o țară, 
Sau un neam în viitor. — 


Nu e 'n stare, ştiu! tot omul 

A săltă o fară 'ntreagă 

Din necazuri, cu-al său umăr, — 
Tara cât i-ar fi de dragă! 


Dar când he-care-aduce-ar 
Bine, numai un grăunte : 
Binele "ntre noi cu vremea 
Ar spori, Sar face munte... 


E hulit cel bun adesea r 
Și — de răi -— batjocorit ; 

Totuşi —- e voios — la gândul : 
Binelui ce-a făptuit. 

Tintuit e şi pe cruce 
Une-ori. între tâlhari, 

Și străpuns în coaste aprig, 
De duşmani, cu suhți tari. 


Fericit şisatunci în suflet, 

Plin de milă el exclamă: 

„Zartă-le, o! Doamne, vina, 

Căci. .. de ce fac, nu-şi dau seamă.“ 


Prigonitu-l au în viață, 
Ponegritu-l-au mereu: 
Dar când pleacă, i-se 'nehină 
Toţi — cinstindu-l ca pe-un zeu. 
P. Dulfu. 


E — Dra WIT N Pa a ai 


GHEGRGHE UNGURU 


Frs 


ânjos și legat la trup, cu priviri tot în- 
cruntate d'asupra obrajilor osoși, cun 
rând de mustäți lungi, ascuţite, spânzu- 
rate de buzele-i groase: așă mi-a rămas 
și azi în minte chipul de toţi temut al 
lui Gheorghe Unguru. 

Erà argat la cai la un bogătaș din 
sat. Dar pe lângă slujba asta mai făcea 
el şi altele. Așă, când mergeă cu stăpa- 
nul la „Mușcel“, aveă o singură grije: 
-umblă toată noaptea și adună vacile și 
oile rătacite or mase pe moșie, schilodind 
în bătăi pe păzitori. Se zice că odată, pe la făcutul 
clăiților, a adus la curte atâtea vite, că nu le mai încă- 
peă ogrăzile mari, largi din prejur şi umpluse un obor 
întreg cu băeţi și oameni în putere, mânaţi în sfârcul 
biciujui la un loc cu cireada. Avea atâta sălbăticie în 
glas și atâta lipsă de omenie în toate apucăturile lui, 

că n'ar fi încercat unul, odată cu capul, s'o ia rasna 
din grămadă, ne cum să îndrăsnească să scape vre-o vită. 

Vara când se înşirau cositorii în linie franta și lungă 
cât ţine ochiul pe livezi, or când vuiau coastele și văile 
de pologari, numai odată la săptamână să fi dat Gheor- 
ghe Unguru o raită prin ei, în goana nebună a calului 
odihnit și înbuibat, și mergea lucrul ca pe scripeţi, nu 
alt-fel. Nu ştiu ce facea, ce dregea el, că nemeriă tocmai 
pe ăi cu buba, pe ai de băteau preà mult coasa pe ni- 
covală, pe câte un flăcău lăsat a lene la umbră, or pe 
câte un drac de fată cu gândul numai la glume și la 
poveşti. 

Porumbul creștea și se coceă necăinat în holdele în- . 
tinse, fanul stă tot neingrădit, iar prunele în toamnele 
mănoase, rupeau crăcile cu greutatea lor, spânzurau 
peste garduri, mai putreziau din ele pe pământ, până 
se culegea picătura şi nu se atingea nimeni de ele. 

Erau ei păzitori cu ciomege puternice în mâini, cu 
pistoale şi cu cuțite la brâu; dar nu de grozăvia lor 
se fereau oamenii de prin prejur, ci numai de teamă. să 
nu dea ochi cu Gheorghe Unguru. 

Eşise o vorbă prin lume, că aveă pe spiriduș, că-l 
vestiă la vreme de toate şi-l ducea ca vântul unde sim- 
țiă bătaie de joc la muncă, or încălcare streină pe 
moșie. 

Ba se mai povestiă, că un bătrân, odată într'un miez 
de iarnă grea când i se stârșise nutreţul și-i sberă vaca 
in curte de foame, şi-a luat inima în dinţi şi s'a dus la 
o claie d'a bogătașului să ia un maldar de fân. De dus 
s'a dus, și de luat a luat; dar când să ridice: pace! 
A mai läsat din el, l-a mai jumulit pân'a rămas numai 
un braţ, să-l pui subțioară şi să fugi cu el 3 zile pe ne 
hodinite, dar n'a fost chip să-l miște de jos. Şi ceeace 
eră mai de mirare, erà că nici bătrânul ma putut să 
se mai urnească din loc, și a doua zi l-a găsit Gheorghe 
Unguru la clae şi l-a întrebat de sănătate. 

Când se întorcea dela „Mușcel“ cu trăsura or cu 
sania cu trei cai șargi, focași, o duce numai într'o poc- 
nitură de bici pe ulițele satului și erà bucuria lui când 
putea să isbească pe câte cinevă din fugă cu pleasna 
de cânepă cu noduri multe. Atunci îi licăriau ochii verzi, 

spălăciţi, ca de șearpe, i se adânciă dunga din obrazul 
drept și i se lăsă o mustață în jos d'alungul gurei, date 
într'o parte în râs drăcesc. 


De unde o fi venit el în sat la noi nu pot spune, 
aveă însă o vorbă când își arătă nemulţumirea de sta- 
rea lui: 

„Noa, că tare bine-i aici la voi, mai bine mult, zic 
zău, de cât la Gherlă“. 

De aci, îi mai ziceau oamenii și „gherlan“ și vorba 
asta a rămas în sat ca o poreclă urită, aruncată celor 
ce răsăriau așă ca din senin pe pământul moștenesc 
al lor. 

Mai târziu s'a scornit prin lume, că Gheorghe Unguru 
a fost închis o toană bună de vreme în pușcărie, pen- 
tru că făcuze tâlhării multe și moarte de om în ţara 
lui și că, scăpând cu altă moarte dintre cătanele cari 
îl păziau, a nemerit aci. 

Și svonul ăsta işi aveă temeiul lui. 

Mi-aduc aminte că o dată, pe când veniam dela școală 
cu copii mulţi, l-am văzut în gârlă cu capul gol, cu må- 
necile sumese, spălând trăsura de noroiu. Am bagat apoi 
de seamă cum tăinuiau doi oameni în drum despre pe- 
ceţile de pe mâna lui Gheorghe Unguru și în copilăria 
lui, unul din noi, a arătat cu degetul, zicând în gura 
mare : 

„Uite, mă, ce are pe mănă !“ 

Par'că-l văd iarăş, cum a umplut găleata cu apă şi 
a svârlit în noi; apoi a început să arunce cu pietre, în 
înjurături nesfârșite de cruci şi Dumnezei..... 


O așă răutate de om nu mai văzuse de mult satul. 
Când se nemeriă în toane bune, eră el cum eră; dar 
la necaz și la beţie sä te fi ferit sfântul să-i treci pe 
din nainte măcar. Incepeă dintr'o dată să imjure, și 
înjură, înjură, de credeai că acùacù o sazse scufunde 
pământul, să-l înghiță de viu! 

De indrăsniai să-l opreşti cu bine, se întărâtă şi mai 
tare; iar de-l ţineai de rău, iţi aprindeai paie pe cap. 

Nu ţineă socoteală să fi fost tu cu trei stele în frunte. 

Intr'o zi îl lovise pe semne un cal în grajd și, odată 
cu coadele de lopată așternute d'alungul coastelor lui, 
turnà și obișnuita ploae de înjurături. Erà tocmai într'o 
Duminică în timpul slujbei Dumnezeești. Stăpânul sta 
în cerdac cu câțivă oameni și le facea o socoteală, gră- 
bindu-se să plece la biserică. Graba lui şi rușinea de 
oameni, și teama "de cel de sus, l-a făcut să-și calce pe 
inimă și să zică lui Gheorghe Unguru, să mă lasă gura. 

In liniştea aceea a zilei, în faţa oamenilor a răsunat 
atunci o înjurătură aspră, grea, îndreptată stăpânului, 
după care în aceeaș liniște de sărbătoare și în faţa 
oamenilor, i-a căzut o palmă pe obraz, cea dintâiu palmă 
pe care o dădeă bogatul în vieaţa lui de om batrân. 

A doua zi Gheorghe Ungeru a fugit dela curtei. A 
umblat cât va timp zănatec, schimbând des stăpânii și 
încercând toate slujbele, fără sa poată găsi una, așă 
cum eră la bogatul cel bun. Acum se îmbätà mai des 
și înjurăturile lui răsunau într'una prin cârciumile mici, 
intunecoase. Își prinsese câţivă tovarăși de răutate și 
se auziă mereu, dela o vreme, de furturi şi de spargeri 
pe la case de oameni avuţi. Ba eșise vorba că veniseră 
într'o noapte niște hoți și la bogatul la care slujise 
Gheorghe; dar au fost depărtaţi cu gloanțe de pușcă 
şi cu lătrături de câini. Ceace -i da mult de bănuit bo- 
gatului eră că de când trăiă, acum se făcuse pentru 
prima dată cercare de călcat la casa lui; dar cum eră 
om milos şi ertător şi aducându-și aminte de multe părţi 
bune ale lui Gheorghe Unguru ca argat, i-a trimis vorbă 
sa se astâmpere, dacă nu ţine ca să-i putrezească oasele 
în pușcărie. 


Puțin după asta s'a așezat într'o căsuță în margine 
din spre „chee“ a satului, trăind și el ca toți oamenii, 
din munca braţelor. 

Şi au trecut așă vre-o câţivă ani. Gheorghe Unguru 
eră căutat de mulți la lucru, că eră destul de harnic și 
de îndemănatec la or ce; numai firea lui dârză și de 
prinderea urită a îinjurăturilor îl făceă så fie ocolit de- 
multe ori și să nu prindă culcuş nicăeri. 


Intro primă-vară erà la bușteni pe „Dâmbovicioara“. 

Plouà de vre-o trei zile într'una. Buștenarii erau uzi 
de tot şi pe lângă asta n'aveau nici unde să se acioleze 
măcar noaptea și nici unde să aprinză un foc pentru o 
mâncare mai ca lumea. 

Lucrau toţi posomoriți, tăcuţi; lucrau din zor, pe ne- 
odihnite acum când șivoiul mărit al râuleţului le inlesniă 
truda, ducând cu furie buștenii la vale, până în gura 
„Dâmbovicioarei“, unde alţii le aţineau calea, căutând 
să nu le scape vre unul în „Dâmboviţa“ mare, întune- 
cată, şi întărind mereu podul opritor ce făcuseră din 
bușteni puşi d'acurmezișul. 

Ziua la amiazul al mare chiar valea stâncoasă erà tot 
posomorită ; iar ploaea și intunecimea, unită cu răcoa- 
rea lăsată te făceă să crezi că ești în noapte, că ești 
într'o groapă fără fund. Numai brusturii și ferigele, 
înfrățite cu firele de iarbă; numai clopoţeii cari albăs- 
triau mușchiul, și câte un brad, subţiratec, care crescut 
în stâncă ici colo, își înnălță spre cer vârful șubred, 
mai dedeau semne de vieață, luând parte la suferința 
firei întregi. 

Pe la o vreme sa stârnit însă și o trâmbă de vânt 
rece şi furios. Porniă de sus din «Plai» se lăsă în jos 
printre stânci, se frământă în volburi dese de colo până 
colo, și isbiă fără milă în față pe lucrătorii amăriţi. 

Unii oftau lung, alții își făceau cruce; Gheorghe Unguru 
înjură însă și înjură așa cum nici el nu știă să mai fi 
înjurat vre odată. Sta locului, înfigeă cârligul în câte 
un buștean oprit în marginea gârlei, cătă în sus, prin 
despicătura îngustă a stâncilor şi ca și cum citiă într'un 
calendar, înșiră înjurături ne mai auzite de urechile to- 
varășilor lui. 

Lucrătorii își scuipau în sân, își făceau semnul crucei 
pe piept și tăceau, depărtându-se mereu de el. Numai 
stăpânul lemnelor s'a încumetat într'un rând să-i îmbu- 
neze inima, cu vorbe blajine; dar Gheorghe Unguru nu 
eră omul care să înceteze, nici de rugă, nici de frică. 
Se încruntă tot mai tare, se băteă cu pumnul în piept 
şi urmă, 


Dambovicioara alergă mai furioasă acum printre stânci, 

spumegă și se depärtà grăbită de omul nelegiuit ducând 
buștenii grămadă la vale. 

Brazii răsleți șoptiau par'că tainic, pe când de d'asu- 
pra din lumea deasă a pădurii venià un lreamăt lung, 
care se amestecă cu huetul apei și al lemnelor, cu va- 
etul vântului și spunea sufletelor omenești din vale, că 
așă pustie de vreme nu știe să mai fi pomenit de mult. 

Mai colo, în câte un loc mai deschis, mestecenii înnalţi 
și albicioși se indoiau dela mijloc, se cuprindeau unul 
pe altul ca şi cum ar fi vrut să-şi ție de urit și 'să se 
mângâie împreună în necazul şi grija zilei de faţă. 

De departe din spre „Peatra lui Crai“, odată cu bu- 
buituri lungi de tunet, în chip de împrospătură, veniau 
nori groși și negri de ploaie cu temeiu. 


Şi Gheorghe Unguru înjură... 

Se cutremură par'că pamântul din temelie, și de -ur- 
gia cerului, dar mai mult de păcătoșenia gurei omului 
fără Dumnezeu! 

— «Ci, mai taci, Gheorghe, mai taci, spurcatule, nu 
mai mâniă pe Dumnezeu, nu te-ar mai răbdă pe pă- 
mânt!> încercă încă odată stăpânul dela locul lui de 
subt o scobitură de stânca. 

Gheorghe Unguru s'a rațoit atunci odată, cătând în 
sus cu luare aminte, ca şi cum ar fi căutat pe cinevă: 
«Aoleo |... unde e Dumnezeu ?... Dacă nu-l am eu aici, 
c'aș înfige cârligul în el și laş târi la vale, una cu 
buștenii !» ... 


Pe la locurile lor, oamenii au ramas toți înlemniţi: 
Au dat să zică cevă; dar a pornit atunci o trâmba de 
vânt mai mare, mai furioasă decât toate de până atunci, 
sa auzit d'asupra trăsnet de brazi căzuţi şi ca o rup- 
tură de stânca și fara sa aibă timp să fuga undeva, 
aşteptând cu moartea în inimi, au văzut, ca într'un vis, 
un colț mare sbatându-se între pereţii văii, au auzit un 
inceput de injurâtură grozavă, urmată de o scrâşnire 
ca de dinţi, au vazut apoi ca într'o licărire de groază 
sânge și creer, pe stâncă; iar pe Gheorghe Unguru, 

fară cap, alunecând pe gârla în jos şi strivit sub gră- 
mada de bușteni. 


Așă s'a sfârșit Gheorghe Unguru. 
Mihail Lunsianu. 


ÎN = d 


Scrisoarea de Recomandaţie. 


La anunţul unui comerciant, prin care se căută un 
baiat de trimis încoace şi în colo, se presintară cinci-zeci 
de băeți. Comerciantul îşi alese foarte repede pe unul 
dintre dânșii și congediă pe ceilalți. 

„Aşi voi să știu, zise un prietin, pentru ce ai pre- 
ferat tocmai pe acest băiat, care nu aveă totuș nici o 
scrisoare de recomandaţie ? “. 

„Te înșeli“, răsună răspunsul; „acest băiat avea multe 
recomandaţii. El îşi curăți picioarele, mai nainte de a 
intră în cameră şi închise uşa; el este dar cu grijă. 
El dădu fără esitare scaunul său acelui bătrân om 
schiop, ceeace arată bunătatea lui de inimă și atenţia. 
El îşi scoase căciula de pe cap, mai nainte de a intră 
și răspunse repede și sigur la întrebarea mea; el este 
dar politicos şi are bune maniere. El ridică cartea în sus, 
pe care eu intenționat o pusesem pe pământ, pe când 
toți ceilalți o împinseră de o parte ori se împedicară 
de ea. El aștepta în liniște și nu se înghiesui aproape 
de mine: un bun certificat pentru purtarea lui cea cu- 
viincioasă. Am observat mai departe că haina lui erà 
bine periată şi mâinile şi faţa lui erau curate. 

Nu le numeşti tu pe toate aceste o scrisoare de re- 
comandaţie? Eu dau mai mult pe ceeace știu despre 
un om, după ce l-am văzut timp de zece minute decat 
pe aceea ce stă scris în zece scrisori de recomandaţie 
frumos sunătoare “. 

A, Vântul. 


1278 ALBINA 


Urme de cetăți pe brațul Sf. Gheorghe: 


D-1 C. Moisil, profesor în Tulcea, publică în «Bule- 
tinul Comisiunii monumentelor istorice» (No. 2 an. IT} 
un articol, în care vorbeşte despre urmele de ce- 
tăți romane ce se găsesc la Dunărea de jos şi în 
special pe braţul Si. Gheorghe. 

Acest braţ, care este azi redus la o importanţă 
de nimic, din pricină că înpotmolirle dela gură 
împiedică vasele mai mari de a intră pe apele lui, 

a fost odinioară cel mai de frunte dintre braţele 


Dunării. | 
«El stabiliă — zice d. Moisil — legătura cea mai 


Salsovia. 


apropiată cu cetățile greceşti de pe malul mării, 
lumea civilizată ; goliurile lui formau porturi mi- 
nunate pentru corăbiile ce căutau odihna după o 

călătorie lungă şi anevoioasă, iar promontoriile lui 
întărite cu cetăţi puternice asigurau pe locuitori de 
năvălirile dușmane şi pe călători şi negustori de 
atacurile îndrăsneţilor pirați. Gura prin care îşi 
vărsă o parte din ape în mare se chemă «sfântă», 
nume ce, sub o formă creştină, s'a dat mai târziu 
întregului braţ.» 


Sof ap |njeAeunq ejap eaieja2 


Dintre aceste cetăţi, despre cari ne vorbese cu 
destule amănunte scriitorii vechi, unele au dispă- 
rut cu desăvârşire, altele au păstrat până azi oare- 

cari ruine, îngropate în pământ ori chiar d'asupra 
pământului. În multe părţi săpăturile au descope- 
rit felurite obiecte, pietre cu inscripţiuni, monete, ș. a. 

Dăm aci, împreună cu harta pe care se găsesc 
însemnate locurile fostelor cetăţi (Salsovia, Salmo- 
rude, Pateypegiis, Ad Stoma, ete.), vederea ruine- 
lor cetăţii Salsovia şi a cetăţii dela Dunavăţul de jos. 


R. 


Ploaie cu broaste? 


tzara 


Cunisset Carnot vorbeşte în «Le Temps» despre aşă zi- 
sele ploi cu broaşte. 

E foarte supărat că un prieten al său, om de ştiinţă, 
care stă într'un oraş mare şi se îndeletniceşte cu ştiinţi în- 
alte crede că pot fi ploi cu broaște, deoarece matematicește 
nu i se pare lucrul cu neputinţă! 

Ba chiar şi Henri de Parville,—răposat acuma, dar vestit 
prin scrierile sale lesne de înţeles despre cele mai grele în- 
trebări din ştiinţa veacului,— credeă că se poate să ploaie 
cu broaște şi se iscase o ceartă între el şi Cunisset Carnot. 

Cunisset Carnot a adunat o mulţime de documente despre 
daravera asta timp de zece ani şi a ajuns la încheierea că 
ploi cu broaște nu se întâmplă nici odată. 

Nu trece vară fără să nu ceteşti prin ziare că ici sau din- 
colo a plouat cu broaşte. Cunisset Carnot a adunat aceste 
ziare; i-au mai trimis şi prietenii, cari ştiau că adună dovezi 
asupra acestui lucru. La fiecare dată a făcut vercetări, in- 
trând în legătură cu cei cari dăduseră ştirea la ziare şi apoi 
prin aceştia a căutat să ajungă până la cei cari au văzut 
întâmplarea cu ochii. Dar nici odată n'a putut să găsească 
astfel de martori. N'a dat mici peste un om care să fi văzut 
cu ochii broaşte căzând din cer. lată ce zice unul din ace- 
ştia strâns cu ușa: «Da, mi s'a părut că văd broaște căzând 
din cer cu ploaea, dar n'am băgat bine seama, dacă erau 
pretutindene. Mă uitam la ele și mă miram; dar să jur că 
au căzut din cer, nu jur». 

Doar doi martori au stăruit că au văzut broaște căzână 
din cer. Dar cel dintâi, după multă vorbă, a arătat că eră 
de patru ani când s'a întâmplat faptul, că eră cu tată-so şi 
că broasca i-a căzut în spate și tată-so i-a spus: «uit'te-o, 
a căzut cu ploaea». E de prisos de spus că e vorba de-o 
glumă a bătrânului şi de un copil lesne crezător care a 
luat-o într'adins. 

Altul eră de cinci ani și atunci de faţă se află, ziceă el, 
un bărbat în vârstă de 30 de ani, care trăiă şi care ar pu- 
teă spune cum a fost lucrul. 

Cunisset Carnot s'a grăbit a-i scrie şi acestuia. Iată ce-a 
răspuns: «Da, d-l X, în vârstă de 5 ani, eră cu mine. Erau 
mulţime de broaşte pe jos, în ploae, dar n'am văzut nici 
una căzând din cer». 

Alt martur, un ţăran dintre vecinii lui, om cinstit dar cu 
judecata slabă şi în stare a crede orice. 

Da, da, «ziceă el», cădeau cu ploaea; nu încape îndoeală 
mi-au căzut pe pălărie! «Dar ai văzut pe sus, căzând ?» «Păi 
cum!» şi-i dădeă mereu înainte că i-au căzut pe pălărie!» 
Când îi zic că n'a putut să le vază căzând, căci îl împiedică 
pălăria, holbează ochii şi nu ştie ce să răspunză. 

Afară de aceşti trei marturi, nici unul n'a găsit. 

A cercetat şi pe alţii, de-au găsit ei pe cinevă cărui să i 
se fi întâmplat să vază plouând cu broaște, dar în zadar. 

Cu toate acestea, un militar vestit povesteşte că în timp 
ce armata făceă un marș, a pornit o ploaie straşnică, ames- 
tecată cu broaşte, cari cădeau pe soldaţi; în spate, pe ṣăpci, 
pe jos eră o pătură de broaşte. 

Dar militarii bătrâni cam aveau obiceiu să înflorească în- 
tâmplările adevărate. Vor fi fost broaşte pe jos, dar nu că- 
zute cu ploaea. 

Un învăţat a scris în anuarul societăţii de meteorologie 
din 1894 c'a fost faţă la o ploaie cu broaşte! Dar, când s'a 
VAI ploaia cu pricina, învățatul erà în vârsă de patru 
ani!! 

Thomas Cooper spune că în copilărie, a văzut o ploaie 
de broaște vii, cari cădeau de pe casă şi prin jghiaburile 
casei ! 

Dar nici chipul cum îşi inchipuie învățații cari cred în 
ploile cu broaște că se pot înţelege nu-i place. In adevăr, 
învățații zic că un vârtej a ridicat de undevă broaștele şi 
le-a lăsat să cază la o depărtare oarecare. Charles Lyell 
zice: « Vârtejurile ridică uneori lacuri întregi cu peşti cu tot 
şi Darwin spune că-i lasă să cază la oareşcare depărtare» 
Wallace zice: «S'au văzut broaşte şi alte fiinţi pe cari le-au 
ridicat (din lacuri) vârtejurile sau trombele şi le-au lăsat 
apoi cu apăcu tot». 

Dar nici Lyell, nici Darwin, nici Wallace nu ne spun cine 
a văzut ploaia de broaşte, nici cine a văzut lacuri sau rîuri 
pe care vre-un vârtej să le fi secat. 

Lucrul ciudat e că ziarele vorbesc dese ori de ploi de 
broaşte, dar nu şi de vârtejuri cari ar fi secat cutare sau 
cutare lac. Cum de le ajunge vestea de ploaea cu broaște 
şi cea cu secarea vreunui lac care e şi mai însemnat lucru, 
le rămâne necunoscută. ? 

Dar mai e cevă. Plouă numai broaște şi anume broaște 
“râioase; plouă numai broscuţe mici nenumărate, dar nu broa- 
şterde lac, de toate mărimile. Cum de nu ia tromba insecte, 
plante, peşti şi alege numai broaște de aceeaş vârstă? Căci, 
ia apropierea furtunei, ştie oricine că toate fiinţele vieţui- 
toare se ascund la adânc; deci furtuna ar trebui să fi golit 
iazul până la fund, ca să ia broaştele. De asemenea, încă 
odată. cum de nu răsună ziarele de ţipetele proprietarilor, 
ale căror lacuri le-ar fi secat vre'o trombă?. 

Dar, cu toate astea e adevărat că lucrurile se petrec caşi 
cum une locuri şi la unele vremi ar fi plouat cu broaște. 
In totdeauna vezi pământul acoperit cu broaşte după ploi 
mari, cari vin după timp secetos. 

Cunisset Carnot a fost şi el un martor la astfel de năvală, 
de broaște după ploi. Şi numai broaște râioase, ai căror pui 
au obiceiu că nu stau în apă ca ai broaştelor celorlalte până 
cresc mari, ci se grăbesc a eşì pe uscat având şi numai 
"două labe şi chiar înainte de a li se fi scurtat coada. Dacă 
e secetă, se ascund în crăpăturile pământului, în ziduri, sub 
rădăcini, de unde es cu bucurierși grabă îndată ce plouă. 

Iată cum povesteşte naturalistul Victor Fatio, un sviţerian 
în gartea sa: «Animalele vertebrate din Sviţera» Geneva 
1872. : 

<Având norocul de a fi față la două întâmplări cari ar fi 
putut fi luate drept ploi cu broaște, nu mi-a fost cu putință 
să văd măcar una căzând din cer cu ploaia. 

«In Iunie 1863, în valea Hasli, m'a apucat o ploaie mare 
și repede. Pământul, foarte uscat s'a acoperit repede cu apă. 
Cădeau picături mari şi făceă să “sară pe jos un număr din 
ce în ce mai mare de pui de broască râioasă. Plecându-mă . 
jos şi luând deaproape seamă la acest lucru, tălmăcit atât 
de felurit, am văzut că broscuţele eşeau din pământ, din 
crăpăturile pricinuite de uscăciune. Broaştele erau de acele 
râioase din felul zis Bufo vulgaris». 

Anul următor, Fatio a fost faţă la altă ploaie de broaște 
lângă Fiuelen. Dar aci erau pui de Bufo calamita.  » 

Iată ce a dat naştere'la basmul că plouă cu broaște. 

Un prieten al lui Cunisset Carnot, nu învăţat mare, dar 
om în stare a-şi da seama de ce vede, Bartoli, din Oran 
(Algeria) eră şef de gară la Perregaux şi a văzut mai multe 
ploi de broaște. O dată cel puţin un milion de inşi și anu- 
me numai între şinele căii ferate, pe nisip şi prundiş. Acolo 
se ascunseseră de arşiță puii de broască. Intre şine eră o 
adâncătură, unde s'au :băgat, dar de unde nu puteau eși, 

Un fapt care pune vârf şi închee orice vorbă: nici o bros- 
cuţă nu eră rănită, lucru ce nu s'ar fi putut dacă ar fi căzut 
de sus, pe şine şi pe pietriş. De “altfel, în toate povestirile 
de ploi de broaște, nimeni n'a spus că erau rănite sau 
moarte. 

Și suptsemnatul am avut prilej să văd pe lângă un iaz 
din Moldova de sus nenumărate broscuţe de acestea pe us- 
cat. Nu-mi aduc aminte, dacă după ploaie, dar oricum în 
număr de mii şi mii. 

Prin urmare, fără a tăgădui, că trombele ar puteă luâ ia. 
zurile cu tot ce-i în ele şi pricinui ploi cu broaște de cele- 
lalte, cu peşti şi cu insecte, ploi cu broaște râioase mici 
nu sunt, ci se întâmplă precum au arătat Fatio și Bartoli 


Dr. Lux, 
— 0 


DAIN AORO 


Căpcăunii. 


De mult, de mult, de când abiă se ţine minte, au trăit prin 
țara noastră niște reze de oameni răi şi urâţi, urâţi de mama 
focului. Erau negri la faţă, aveau capul ca de câine, un o- 
chiu în frunte şi altul la ceafă și trei, cinci ori șapte picioare. 
Cei mai mulţi, când vorbiau, nu puteau să grăiască ca oa- 
menii ci răcneau ca fiarele. 

Mâncau mult, mult de tot: unul singur înphiţiă dintr'o dată 
atât cât ar fi hărtăpănit două zeci d'ai noştri într'o zi. D'aia 
a rămas azi porecla de «<căpcăun» ce se dă unuia care mă- 
nâncă mult. Imbucau, odată cu carnea, oasele întregi și, pe 
urmă, le scoteau şi le lepădau îndărăt pe gură. Ci-că ar fi 
trăit unii din ei înainte de Cristos. Căpcăunii se hrăniau nu- 
mai şi numai cu carne de Român și iată cum: 

Se pomeneau creștinii cu nămeteniile în casă, așa tam-ne- 
sam şi, de groază, tugiau oamenii încotro vedeau cu ochii, 
lăsând în casă pe copilași. Atunci căpcăunii atât aşteptau: 
încălziau soba, luau pe copii şi, rând pe rând, îi puneă pe 
lopată, îi coceă 'n cuptor şi, odată copţi, copiii erau scoşi 
din sobă şi hărtăpăniţi. 

Alte ori, când oamenii, de groază, se ascundeau prin vâl- 
cele, prin văgăuni ori prin munţi, tot nu erau scăpaţi; că se 
pomeneau cu aceste fiare că-i căută prin ascunzături şi de 
le aflau culcușul, se repeziau şi-i răpiau din fuga calului. 

Odată însă li s'a înfundat și căpcăunilor şi iată cum: 

Au plecat mai mulţi în cârd şi au luat cu ei şi p'o coto- 

roanţă bătrână, care le eră mamă, că-și puseseră în gând să 
se dădulcească sdravăn în ziua aceea. 

Au cotelit ei în sus, au cotelit în jos, spre soare răsare, 
spre soare apune, zadarnic. Pierduseră două conace, fără să 
găsească pui de creştin. In orice sat ajungiau, topenie de om! 

Pe la nimiez însă, cum ereau pocâltiți de foame, au po- 
posit într'un sat ce era vârât pe o vâlceă dintre munţi, ho- 
tărâţi să cotrobăiască prin toate casele, că doar doar or găsi 
d'ale gurii. Umblă însă încoa, umblă încolo, casele pustii !... 

Tocmai însă când se grăbiau s'o rupă la sănătoasa şi d'aci, 
amărâţi şi înviforaţi uite că mai la o margine a satului, mai 
în apropriereă pădurei, văd că iese fum dela o casă. 

Ce se întâmplase? Un biet de Român, cu nădejdea în Dum- 
nezeu Sfântuleţul, că el e mare şi mai mare, nu se îndurase 
să şa ochi de fiară şi să se ducă 'n lume. Rămăsese omul 
acasă cu nevestica şi cu trei codane de fete pe care i-le dă- 
ruise Dumnezeu. 

Căpcăunii atât aşteptă! Cum văd fumul, se şi repede; iar 
bărbatul şi femeia, când văd năpastea, în zăpăceala lor, o 
rup la sănătoasa de se ascund în deşisul pădurii şi le rămân 
acasă, în voia soartei, cele trei fete. 

Hi! Cum se mai iingeau pe bot căpcăunii! 

— Mamă! au răcnit spurcăciunile în limba lor, către co- 
toroanţă şezi aci de le coace în cuptor că noi ne ducem, până 
una alta, să vedem: nu ni-o mai pică cevă în ghiară? Când 
vom veni, să le găsim tocmai buni; ştii colea rumene şi fru- 
moase, pe masă. 

— Bine, duceţi-vă! 

Şi au plecat ei, iar sluţeniă de căpcăunoaică a rămas să-și 
facă meșteșugul. 

A făcut jeratec sdravăn în cuptor, l-a încălzit bine, a ne- 
tezit vatra, şi a pus cârpătorul, or lopata, acolea la gura sobei. 

Pe urmă a răcnit către fata cea mai mare. 

— Pică, fată, pe lopată! 

Aia, de frică, ce eră să mai aştepte? S'a aşezat pe lopată 
şi baba a svârlit-o cu putere în cuptor, în viul focului. 

Ţipă sărmana, îi sfârâiă carnea şi pielea şi eră un miros 
şi o duhoare de nu le puteai suferi. 

După ce s'a rumenit asta, baba a strigat la cea d'a doua: 

— Pică, fată, pe lopată! 

S'a aşternut şi-a mijlocie, sărmănuţa, iar baba căpcăunoaică 
a aşezat-o la rumeneală. 

Hei, acu vine rândul şi ălei mici. Da uitasem să spu 
asta eră zcleand (1), nu ca surorile ei. 

— Pică, fată, pe lopată! 

— Pică, babă, de-mi arată! 

— Pică, fată, pe lopată! N'auzi? se mai răstește nămete- 
nia. 

— Treci dumneata de-mi arată! se roagă fata plângând 
şi, prin vorbe şi prin semne, i-arată că nu se pricepe cum 
să se aşeze. 

Atunci, baba o crede şi-i arată ea cum să se aşeze: Se 
pune pe lopată, cu capul spre sobă şi cu picioarele spre 
ușă şi grăeşte : 

— Uite aşa, fată! 

Dar n'apucă să isprăvească de zis, că fotişeana noastră, 
harnică şi ghizdavă de nu mai aveă pereche, nu-i mai dă 
timp să se ridice! Apucă sdravăn de coada cărpătorului, îl 
saltă puternic în sus şi svârle pe babă în sobă, în mijlocul 
jerăgaiului. Apoi astupă bine la gură cuptorul şi, după ce 
aude că focul i-a luat nămeteniei piuitul, se uită să vază 
de e rumenită şi o mai întoarce pe o parte. Mai stă ce mai 
stă şi, pe urmă, cu puterea dată de Sfântuleţul, o scoate 
coaptă d'a binele şi o pune acolea alături lângă surioare. 

Nimeni n'ar fi cunoscut pe mama căpcăunilor, aşă friptă 
cum erà. 

Iar fetişcana când își vede lucrul isprăvit, o rupe la fugă 
spre pădure, plângând, fluerând şi șuerând să-şi afle părinţii. 

I-a găsit. Erau ciuciuliţi, sărmanii, într'o redie, la o coadă 
de vâlcea şi plângeau cu foc de mila copilelor. D'aia..... 
cine poate povesti bucuria lor, când şi-au văzut fetiţa? 

— Da tu, maică? 

— Uite, maică, şi eu! S'a milostivit Dumnezeu cu mine 
şi am scăpat. 

Şi au rămas în pădure câte trei, să-şi plângă mai departe 
amarul, singurătatea şi zilele grele ce aveau să îndure! 

Dar, să nu uităm vorba. 

Căpeăunii au cotrobăit ce-au cotrobăit prin toate casele 
şi colea pe înserate, dacă au văzut că nu găsesc nimic, cum 


(1) Cuminte. 

erau lihniți de foame, s'au repezit la casa unde lăsaseră pe 
mă-sa, să le gătească fripturile. 

Când au sosit acolo, căpcăunoaica, nicăeri...iar în mijlo- 
cul casei, trei făpturi omeneşti, rumenite. De unde să le tră- 
znească prin cap ce se întâmplase? Se pun la masă şi 'ncep 
să care halcate întregi cu oase cu tot, de te luă groaza când 
îi vedeai. 

Mănâncă pe fata cea marg, mănâncă şi pe cea mijloacă. 
Când gustară din a treia friptură, odată începură să scuipe 
şi să se mire. 

— U! mă! mioroasă-a mamă coaptă! 

— Ce vorbă-i asta? Hai s'o căutăm, 

— Hai, dee! 

O căutară în sus, o căutară; în jos, o strigară pe nume, 
coteliră- şi pe la culcuşul lor, degeaba... Dacă văzură şi vă- 
zură, veniră iar la casa creștinilor şi se uitară bine la fripr 
tură: 

— Aoleu, aoleu! Am mâncat capul mamei! 

Incepură. căpcăunii să se smulgă de. păr, să-şi dea cu pie- 
tre în cap şi să urle de se cutremură pământul. Apoi, tur- 
baţi, lasară friptura aşă cum eră şi:o rupseră la sănătoasa 
spre pustii, unde le-o fi fost culcuşul. 


* 
* + 


Aşă s'au purtat, oameni buni, căpcăunii cu neamul nostru, 
vreme multă. Nu-i ticneă Românului nici bucătura ce-o luă 
în gură să-şi ţie ale zile amărâte, de groaza ăstor nămetenii! 
Aşă s'au purtat sute şi mii de ani, până au venit peste ţara 
asta Turcii şi Tătarii. 

Atunci ci-că s'au tras Căpcăunii spre soare-răsare, şi acolo 
în pustietăţi, între doi munţi, şi-au. făcut o cetate în care 
să steă nevăzuţi de soare. = 

Iar, după plecarea Jor, erà altă jale pe creştini; că-i prin- 
deau Tătarii, şi ştiţi ce le făceau? Îi duceau în cetatea căp- 
căunilor şi acolo îi puneau să se îngraşe, dându-le pâine 
şi cu nuci, 

Pe urmă îi frigeau căpcăunii şi-i mâncau pe rudă, pe să- 
mânţă, lingându-şi buzele, ca de miere. 

Auzilă dela moş Marin Coţandră din 


Priboeni, (M uşcel) C. Rădulescu-Codin. 


poalele oilor și ale caprelor 


Aprinderea măduvei spinărei, 


Se mai numește această boală și „tremurătoare“. Ea 
lovește mai mult oile de soiu strein, așă zisele merinos, 
şi sar moșteni, adică urmașii părinţilor bolnavi de tre- 
murătură, se îmbolnăvesc și ei, sau ar fi înclinați, mai 
pregătiţi a căpătă boala. 

Oile suferinde devin fricoase, se sperie îndată ce in- 
tră cinevă la ele în oerie, sau fug pe câmp, daca 
sunt la pășune. Cand le mulge, la fiecare tragere cu 
mâna se lasă în jos de partea din dărăt. 

Merg cu greutate, picioarele dindărăt sunt slabe, fără 
putere; cad, apoi se scoală, bat din picioare și tre- 
mură. Cu cât boala se invechește, cu atât umbletul de- 
vine și mai anevoios, merg țepene şi se leagană, târăsc 
picioarele, poartă capul ridicat, îndoit pe spate, tremură 
şi au uitătura neclintită. Câte odată sunt apucate de 
spasme, ca în boala copiilor, li se iînţepenește corpul, 
şi li se învârtesc ochii în cap. 

O mâncărime a pielei, incepând despre coada, pe 
pulpe, pe șale șiapoi peste tot corpul, silește oaea bol- 
navă de a se scărpină și a se muşcă. 

Cu timpul, atacurile de spasme se înmulțesc, dambla- 
gesc de picioarele din darăt, din care cauză stau aproape 
numai culcate, slăbind zilnic, până mor. 

Boala ține une ori mai multe luni, alte daţi însa se 
termină în câtevă săptămâni. 

In contra tremurăturei nu este nici un leac, care 
să o vindece, de aceea să se ferească oile, îngrijindu-le 
bine și departând din turma berbecii sau oile care su- 
fer de ea. 

Boalele pricinuite de viermi sau alte gsângănii. 


Viermii sau gângăniele ce produc boale se mai nu- 
mesc și paraziti; iar boalele,: parazitare. 

Se zic paraziți pentru că aceste ființe trăesc pe 
seama corpului oii, se hrănesc de a gata din trupul ei. 

Unii din paraziți sunt mari, alți sunt mici de tot, în 
cât nu se pot vedea fără ochean. 

Cele mai de căpetenie din boalele oilor pricinuite de 
paraziți sunt: cărceagul, gălbeaza, bășicele de apă ale 
ficatului și plămânilor, căpiatul, viermii plămânilor, 
râia Şi păduchii. 

Irimia Popescu. 
Medic Veterinar. 


OEI 


Reflexiuni asupra educaţiei (după „Le livre des mères“). 


Să meargă copiii la spectacole ? 


Mulţi părinţi au obiceiul să-i ducă. 

Puțin le pasă dacă spectacolul e imoral, destră- 
bălat; familia nu merge la teatru nici pentru piesă, 
nici pentru actori, nici pentru dansatori; tot ce se 
yede, tot ce urmărește e doar numai să-și arate co- 
piii... Nimic mai dăunător pentru somnul atât de 
necesar acestei vârste! 

Nimic mai rău pentru ora de clasă de mâine di- 
mineaţă, la care, desigur, nu va mai puteă să meargă 
și care de-acuma va păreă din ce în ce mai plic- 
tisitoare. Studii, sănătate, modestie, simplicitate, ve- 
selie sinceră și naivă, toate acestea se dau înlături 
înaintea plăcerii de a se arătă, de a se umflă în 
pene, cum am zice. 

Ieși dela teatru, tu, copile, la unsprezece sau mie- 
zul nopţii. Ce mi-ai văzut? Opere, comedii, vode- 
viluri, amestecate cu cântece și dans, care redeş- 
teaptă pasiunile, escită simţurile şi nu dau nici o 
idee și nici o vorbă demnă de a îi reţinută. 

Pericolul e și mai mare în zilele noastre când 
teatrul a încetat de a mai fi şcoala obiceiurilor şi 
când nu mai sunt opere dramatice cu vre-un scop 
moral. 


Dar la baluri să meargă copiii ? 

Alt păcat! In loc să se caute un mijloc de a creşte 
copiii în simplicitatea vârstei lor şi cu îngrijirile 
pe cari le impune o bună sănătate, moda îi învaţă 
ja una din plăcerile exclusiv ale lumii mari, altă- 
dată cu stricteţă oprite tineretului. 

Oare nu e destul să zici «copii și bal» pentru ca 
să vezi că aceste două lucruri nu se potrivesc? 

Că în lumea mare și în înalta societate, cerinţele 
luxului, avântul comerţului, trebuinţa de a se sta- 
bili oarecari relaţiuni între diferitele clase, au de- 
terminat şi sărbători de acestea, balurile, contra 
cărora în zadar se ridică cu tărie preoțimea şi mo- 
raliştii, e o cestiune asupra căreia deocamdată nici 
prin gând n'avem să comentăm. 


Dar, vorbind de creşterea copiilor, nu ne putem 
opri de a ne pronunţă contra participării copiilor 
la baluri, ca fiind funeste inimii și sănătăţii, ca una 
din cele mai mari erori pe care cinevă le-ar puteă 
comite. 

Mai întâiu, noaptea este făcută pentru somn. In- 
dată ce înoptează, fie iarnă, fie vară, copiii trebuese 
puși în pat, după ce s'a împlinit digestiunea unei 
cine uşoare; stomacul şi capul trebue să se men- 
ţină în libertate și deci copiii trebue opriţi a se 
dedă vreunui joc prea excitant, vreunei ocupaţiuni 
care ar puteă să strice somnul liniștit, câştigător 
al forţelor pierdute, somnul dulce de care copiii 
au atâta nevoie. 

Or, aceeace se face azi este tocmai contrariul a- 
cestei prescripţiuni, a sănătăţii şi a bunului fel de 
a fi. In locul repaosului procuraţi copiilor fer- 
binţeala celei mai sgomotoase agitaţiuni. 

In timpul celor 8 zile următoare, poate şi mai 
mult, toate gândurile lor, toate dorinţele sunt con- 

centrate asupra acestui bal care le apare înainte-le 
prima dată ca un eveniment extraordinar, destinat 
să facă epocă în viaţa lor. In casă ca și în clasă, 
privind chiar recreaţiunile cu desgust, ei nu se preo- 
cupă decât de această sărbătoare, preparată pen- 
tru ei în care triumfă vanităţile surescitate, unde 
se desvelesc gusturi şi vanităţi precoce pe care le 
importă cu sete în loc de a le ignoră. 

Nu vorbim de lecţiunile de dans şi de vals, de 
graţii și de ținută, de polcă şi de mazurcă, care 
durând luni întregi, deţin, oarecum pe micii băeţași 
și micile fetițe de a satisface invitaţia la balul care 
ar pune atâta piedică veseliei naturale, sănătăţii şi 
studiilor lor. O analiză gramaticală, o pagină de is- 
torie, o hartă geografică de desemnat, sau o pro. 
blemă de aritmetică de făcut, sunt lucruri prea reci, 
prea plictisitoare faţă de cele două ore petrecute 
în sala profesorului de dans unde se execută ca- 
driluri încântătoare, unde se repetă într'una figu- 
rile cari vor aduce un veritabil triumf dansatori- 
lor şi dansatoarelor însărcinaţi să înceapă balul. 

Unde mai puneţi că în joc trebue să se distri- 
buească şi roluri, să se repartizeze costumuri po- 
trivit vârstei, fizionomiei, caracterului ! 

Și încă, părinţii au consultat cu grijă culegerile 
de gravuri, de cărţi ilustrate şi colecţiunile care 
reproduc galeriile istorice din Versailles; toţi băe- 
țaşii, toate micele copiliţe au fost chemate și la a- 
ceste grave deliberaţiuni măcar cu vot consulta- 
tiv. Câte plânsete, câte scene de supărare și de 
rivalități arzătoare, între diferiţii luptători ai aces- 
tei stravestiri dansante ! 


«Dar, va zice tatăl cu îngâmiare, ceea ce dăm 
«astfel copiilor noştri, este o lecţiune de istorie în 
«acţiune; noi le dăm pe faţă aspectul curţii ma- 
«relui rege, îi inițiem în minunăţiile marelui secol». 


Bun. Noi zicem mai bine să trimeteţi toată această 
gloată de copii la școală, nu le desvoltaţi plăceri 

funeste ce nu sunt de vârsta lor, nici nu le expu- 
neți sănătatea şi inocența la pericole de pe urma 
cărora, voi părinţii veţi vărsă mai târziu lacrămi 
amare, fără a mai puteă repară răul cauzat, numai 
şi numai din imprudenţă ! 


Foarte îndreptăţită o găsim aprecierea făcută de 
M. A. Ortsval asupra balului de copii. 

«lată una din acele serbări pe care slăbiciunea 
«orbească a părinţilor subjugată de modă, o îngă- 
«due cu toată nepăsarea. Și notaţi că tocmai cla- 
«sele mijlocii, familiile dê elită comercială, bogata 
«clasă a burghezimei, sunt acele care arată mai 
«multă pasiune pentru aceste deplorabile și ridicule 
«petreceri, pe când regii, prinții, şefii marilor fa- 
«milii aristocratice amână pe cât mai mult data in- 
«troducerii copiilor la dânsele și nu ţin seamă de 
«mulţimea de invitaţiuni la reprezentări ce le inundă 
«saltarele. Păcat că exemplul lor nu serveşte ace- 
«lor cari şi-ar puteă şi altfel, mai bine, distră copiii ! 

«Nu vă mai plângeţi dar de sbârciturile ce-şi a- 
«dâncese înainte de timp urmele pe feţele tinerilor 
«de azi, ci priviţi încă și sbârciturile morale impri- 
«mate caracterului. Nu vă plângeţi că întâlniți in- 
«dispoziţie, plictiseală, desgust de viaţă, într'o vâr- 
«stă care altă dată ignoră aceste nenorociri. Me- 
«dicii la rândul lor se alarmează şi dânşii de boa- 
«lele noi cari fac erupţiuni printre copii. Nu vă plân- 
«geţi, ci întrebaţi-vă numai a cui este vina? 

«Nu voiu să tratez eestiunea în întregimea ei, 
«constatând pericolul sub raportul higienie, moral, 
«inteleztual ; aduc numai simplele observaţiuni 
«făcute la unul din balurile de copii la cari am a- 
«Zistat., 

«Nu voiu descrie episoadele rivalităţei duşmă- 
«noase, cochetăria prematură, afecțiunea ridicolă 
«care se petreceă între aceste sărace mici creaturi, 
«lipsite de somn ; dar iarăși, nu pot termină fără 
«să însemnez durerea ce am simţit privind orgo- 
«iul taţilor şi mamelor de alături, ce se mândriau 

«că copiii lor sunt capabili de asemenea producţie 
«Şi nu înțelegeau că o astfel de creştere, atât de 
«strașnic îndepărtată de scopul educativ, prepară 
«nenorocirea micilor fiinţe». 


C. Popescu-Stănești. 


mn pet a a 


Excursiune în munţii Neamtului, 


Spre Piatra. 


Toată noaptea părintele Filaret a umblat cu lumânarea. prin 
odăi și pe cerdac bocănind de parcă l-ar fi plătit cinevà în- 
tr'adins. 

Dimineaţa vagoanele neau scos la Răpciuni. 

E o adevărată beţie să cobori vâjâind pe șine să-ţi sufle vân- 
tul zăpăcit pe la urechi de să ţi se pară că nu te mai opreşti, 
pe drumul dela Durău devale. Ura nu mai putem strigă, așă 
de amorţit ne eră glasul. Vina eră a noastră. Ne măsurasem 
prea cu toată inima glasurile cu genunele Coahlăului. 

Acum el rămâneă neclintit în urmă privind din vârful 'Toacei 
cum ne duceam ca fulgerul cu vagonetele spre Răpciuni. 

Când am ajuns, ni s'a întins masă lungă. S'au cântat cântece 
de vitejie; Românii stăteau pe marginea drumului privind fră- 
țeşte spre noi cu sumanele între umere şi cu bucuria zugrăvită 
pe faţă. 

Când a pornit plută, un învăţător strein și primarul ne au 
salutat de pe mal. Ne-am liniştit pe scaune, Pe plută dacă ţii 
privirea în jos, nu ţi se pare că mergi, ţi se pare că stai pe 
loc. Trecem prin nahlopi şi prin coturi line şi adânci. Pe unde 
sunt stânci, pluta se scutură ca un peşte prins în vârşă săltând 
de capătul de dinapoi. = 

Vulturi de baltă sboară cu şerpi prinși în ghiare deasupra, 
pe coastele petroase. 

Straturile roase de apele Bistriţii sunt aici concordante, aici 
discordante şi vinele de gresie stau ca foile unui ceaslov lipite 
una de alta şi dințate, în loc de molii, de agenţii harnici şi 
nemuritori ai naturii, apă şi aer. 

Pe sub podurile mari de ciment avem ce admiră; legsturi şi 
încheeri de scânduri şi de piatră. Bistriţa ne fură devale repede 
și norii de deasupra ne apără de soare. 

Trecem pe rând de Bicaz şi de Straja. Intr'un loc răsare 
Castelul Pângăraţilor în stânga între două dealuri, apoi întrun 
târziu plopii de pe drumul ce duce la Monastirea Bistriţei. Incă 

un pod şi suntem scăpaţi. Se vede Fetricia şi Cozla. Pescari, 
cunoscuţi de-ai noştri, ne salută de pe malurile pline de lozii. 
In cântece şi urale ancorăm la mal, nu cu puţină trudă şi un 
singur foc de puşcă rămas în urmă din excursiune, pocneşte 
pe valea Bistriţei. 

Petrenii privesc curioşi și ne zâmbesc, cum venim noi voi- 
niceşte în zi de sărbătoare pe străzile Petrei cu Pin la stânga 
chipiului, cu lungi pelerine, răzemându-ne în beţele de brad 
lungi şi albe rămase amintire. 


g 

| 

| 
i 


Vederea orașului Piatra-Neamț. 


Din piaţă se vede în fundul munţilor fruntea îngemănată a 
Ceahlăului. Alături, îmi închipui cum stă ca o jucărie de copil 
schitul Durăului cu părintele arhondar Filaret Vasilevici; îmi 
vine să râd de botezul bolnavului; „cogemite bolnav fără nume“ 
şi să-mi amintesc cum stă şi cum se vede creștetul Panaghiei 
şi al Detunatei, csescute una lângă alta, de aici din depărtare 
cum se lasă în spre Miază-zi Piciorul Sihastrului până în gura 
lui, cu spinarea dinţată, şi cum dedesupţul Petrei Late stă Smida 
Nicanului în spre Miază-Noapte la poalele Ceahlăului. 

N. Stupcanu. 


Cărţi primite la Redacţie. 

No. 485 din Biblioteca pentru toţi, conţine Znoave vevsificate de Vic- 
tor Bilciurescu, publicist, redactor la Revista Nouă şi la alte reviste li- 
terare. 

Preţul 30 bani. 

Catalogul complect al acestei Biblioteci pentru toți care cuprinde 500 
de numere apărute până acum a se cere la Librăria Editoare LEON AL- 
CALAY, Bucureşti, 

TARGURILE STRAINE. 

Prețu mijociu la sute de ksr. socotit în franci. 
grâu secară orz ovăz 
Germania, Berlin. 21,50 21,00 22,00 20,25 
A Manheim. 30,20 22,00 24,60 22,00 
Anglia, Londra. 24.20 21,00 15,00 14,00 
Austria, Viena. 26,50 21,50 21,50 19,50 
»  B.Pesta. 28,75 20,50 17,00 15,70 
Belgia, Lauvain. - 19,55 15,00 16,00 17.75 


„ Bruxeles. 22,75 17,75 19,00 19,00 

J Anvers. 23,25 16,50 15,50 20,75 
Olanda Croning. 25,00 16,75 20,00 17,75 
Italja, Milan. 28,60 22,75 21,50 20,50 
Spania, Albacété. 28,40 17,20 17,50 14,75 
Elveția, Geneva. 24,00 21,50 20,50 20,00 
America, New-York. 20,50 15,75 17,00 18,25 

și Chicago. 28,44 — — — 
Franța, Paris. 23,85 15—16 16—18 18—29 


In alte târg. din Franța 22,74 16,51 17,58 18,88 
La târgul din Brăila. 


Grâul suta de kl. sa vândut cu. ....... 16—21 lL 
Porumbul . ..... SAE po . 12—14 1, şi 65 ct, 
Ginenartul”, Foo VT eT ey 1... 13—14 l. 
Oyazul a a a T . . . 10—it l. 
SOCaAra aN T Ea a al a 14 1. şi 50 ct. 
SOL 20 e A 9 11—12 l. şi 30 ct. 
OLZOAICA M NEE EME n e e N: 13—14 1l. şi 60 ct. 
Menla gag ii ete. A „dag a. 121. şi 70 ct. 
Fasolea .... . NP AN ci: osia st tie 18—21 1. 
RapitafColtza =- E Esr a... AI 

” Navete. =m |, . . . . . 101. şiăbORet: 

La târgul din București (Obor). 

ERAU Pe ea e. N e ce e, 18—19 1. 
POTI Dulce. mt. N. a 12|. si 20ct. 
(DI zul E >, 7E [ma i. „91, 
Oyäzulk a e EP... Pa: MI 
M6LU ÎN SI e N 12 1. şi 20 ct, 


In curând va apare: 

Curs de agricultură pentru şcoalele normale, seminarii, licee şi 
de agricultură practică, ediţia 4-a, de V. S. Moga. 

Preţul 5 lei. 

Aprobată de Onor. Minister al Instrucțiunii publice ca carte 
didactică. 

Acest curs cuprinde: pe lângă agricultura propriu zisă şi cul- 
tura pomilor roditori, a legumelor, cultura arborilor de pădure, 
cultura viei şi fabricarea vinului, ete. 

Toate aceste culturi sunt publicate şi în broșuri separate cu 
preţul de 1 leu fie-care broșură. 

Pagina gslumeațţă. 
Deșteptătorul lui Trândăvescu. 

Trândăvescu are şi el un cusur: nu se poate sculà de di- 
mineaţă. Cu toate ocările ce mănâncă dela şeful de biurou, 
pentrucă soseşte totdeauna cu o jumătate de ceas sau cu 
un ceas mai târziu de cât ora hotăriîtă, cu toate amenință- 
rile că va fi amendat şi raportat Directorului, Trândăvescu 
nu se poate deprinde cu ideea de a se sculă de vreme. 

— Auzi d-ta, să te duci la 9 ceasuri la cancelarie? 

Asta e nemai pomenit. E barbarie, e cruzime! 

Biată nevastă-sa, care știe că, dacă l-o da afară, n'o să-i 
meargă bine nici ei, încearcă toate mijloacele ca să-l facă 
să se scoale Ja ora fixă. 

— Cumpără-i un deşteptător! zice o prietenă. 

—— Ce crezi că n'am făcut şi asta? De geaba. S'a sculat 
o zi, două; a treia zi nu l-a impresionat nici sbârnâitul cea- 
sornicului. Peste câtevă zile, mă pomenesc cu el că se ridică, 
ia nenorocitul ceas, care-şi făceă datoria, şi îl asvârle drept 
în mijlocul casei, strigând: Na! mai sună, dacă-ţi dă mâna. 

Ceasornicul eră făcut ţăndări. 

Să vă spun însă că tot d-na Trândăvescu i-a găsit leacul. 

Iată ce a făcut, 

Cam de asupra patului lui Trândăvescu este un ceas de 
cele vechi cu două greutăţi. 

O sticlă de sifon aşezată pe o masă de noapte drept sub 
ceasornic va primi la oră fixă greutatea peste clapă 
şi apa gazoasă va ţâşni drept peste capul lui Trândăvescu. 


Vedeţi, şi judecaţi şi d-voastră dacă nu este admirabil 
deșteptătorul lui Trândăvescu. 


Stan Păţitul. 


De pe Domeniile Coroanei. 


In ziua de 5 Iulie a. c, s'a ţinut cu deosebită solemnitate, serbarea de 
fine de an a Şcoalei de Gospodărie de pe Domeniul Coroanei Cocioe din 
Judeţul Ilfov. A azistat d-l 1. Ghiaţă, Revizor. Şcolar, persoanele fruntașe 
din localitate şi Agenţii Domeniului Coroanei. 

A vorbit d şoara Directoare, care a arătat folosul practic ce aduce a- 
ceastă şcoală unde, elevele adulte, au învăţat pe lângă bucătărie şi me- 
naj, dar să lucreze și diferite ţesături de ştofe şi pânzeturi naţionale, 
ete. Sfârşeşte, aducând mulţumiri d-lui Prefect al Județului şi d-lui Ka- 
linderu, pentru interesul ce au purtat şcoalei. 

După ce.a mai vorbit şi d-l Ghiaţă, s'a împărţit apoi premii, din pro- 
dusele şcoalei, elevelor care s'au distins, după care, s'a vizitat şi Expo- 
ziția de lucru manual a elevelor, precum şi Grădina Școlară. 


Poșta Redacţiei. 


D-lui I. D. Popescu, învățător. — Chestiunea moştenirei va fi 
tratată, mai pe larg, în unul din numerile viitoare ale <Albinei», 
când îi va veni rândul, până atunci răspundem la întrebările Dv: 
1) După moartea unui părinte, copiii săi îi moștenese toată ave- 
rea, mişcătoare și nemişcătoare, în părţi egale, presupunând că 
nu a lăsat vreun testament prin care să dispue în altfel. Copiii 
moștenese toată averea, şi fiecare dintre ei au drepturi egale, 
fără a se face nici o deosebire între cei însuraţi pe loc ori în 
altă localitate, şi fără a se lăsă la o parte ograda părintească. 
Dacă soţia mortului, adică mama copiilor care-l moștenesc, nu 
are avere, adică nu are zestrea ei proprie, sau altă avere dobân- 
dită în urma căsătoriei, atunci văduva are o parte de copil în 
averea mortului, dar are numai uzufructul, adică venitul acelei 
părţi. De pildă: moare Ion şi-i rămân trei copii și nevasta, iar 
ca avere lasă patru fălci de pământ. Copiii vor lua, în deplină 
stăpânire, fiecare câte o falcă, iar o falcă va fi a mamei lor, pentru 
a se folosi de dânsa cât va trăi şi la moartea ei se va împărţi 
iarăşi între cei trei fraţi, dacă împărțeala nu s'a făcut altfel de 
la început. 

Moștenitorii pot face între dânşii ori ce fel de iînvoială, cu pri- 
vire la moşterire. Când averea de împărţit nu trece de trei mii 
lei, actele de învoială se fac prin judecătoria de ocol. 2) Nevasta 
văduvă nu poate vinde pământul pe care soţul ei l-a cumpărat; 
acest drept îl au numai moștenitorii. Dacă a avut zestre la că- 
sătorie, adică dacă s'a făcut o foae de zestre prin judecătorie, 
văduva poate să facă orice ar vrea cu acea avere a ei, ca și ori- 
care alt proprietar. 

Societate anonimă de asigurări generale şi reasigurări 
IN BUCUREȘTI 


— Direcţiunea Generală: 10, Strada Doamnei 10 — 
— 0O 


CAPITAL STATUTAR LEI 5.000.000 


INTAIA EMISIUNE LEI 1.000.000 


SOCIETATEA ASIGURĂ: 


a) contra pagubelor cauzate de Incendiu şi Explozie, precum şi în contra Tempestei şi Ciclonului ; 
b) asigurări asupra Vieţei şi Rentei viagere ; 

c) contra pagubelor de Transport maritim, fluvial şi terestru ; 

d) contra pagubelor cauzate de Grindină la cereale şi vii; 

e) contra accidentelor corporale şi a consecinţelor răspunderei civile ; 

f) contra pagubelor provenite din Mortalitatea vitelor ; 

9) contra spargerii oglinzilor, geamurilor şi firmelor de cristal, etc. 


Societatea «VICTORIA» asigură în mod gratuit clădirile în construcţiune până la punerea acoperişului, iar in- 
formațiuni mai detaliate a se cere Direcţiunii societăţii. 


Reprezentanţa generală București, str. Karagheorghevici, 3- 


Inst, de Arte Grafice „CAROL GOBL“ S-r i. St. Rasidescu. 

